CELEX: E2015J0002
Language: hu
Date: 2015-07-15 00:00:00
Title: A Bíróság ítélete (2015. július 15.) az E-2/15. számú, EFTA Felügyeleti Hatóság kontra Izland ügyben (Kötelezettség teljesítésének szerződő fél általi elmulasztása – A végrehajtás elmulasztása – A közös légiközlekedés-védelmi alapkövetelmények végrehajtásához szükséges részletes intézkedések meghatározásáról szóló 185/2010/EU bizottsági rendelet)

7.1.2016   
            
            
               HU
            
            
               Az Európai Unió Hivatalos Lapja
            
            
               C 3/6
            
         A BÍRÓSÁG ÍTÉLETE
   (2015. július 15.)
   az E-2/15. számú,
   EFTA Felügyeleti Hatóság kontra Izland ügyben
   (Kötelezettség teljesítésének szerződő fél általi elmulasztása – A végrehajtás elmulasztása – A közös légiközlekedés-védelmi alapkövetelmények végrehajtásához szükséges részletes intézkedések meghatározásáról szóló 185/2010/EU bizottsági rendelet)
   (2016/C 3/07)
   Az E-2/15. számú, EFTA Felügyeleti Hatóság kontra Izland ügyben – KÉRELEM annak kimondására, hogy mivel Izland az előírt határidőn belül nem fogadta el az Európai Gazdasági Térségről szóló megállapodás XIII. melléklete 66he. pontjának tizenkettedik francia bekezdésében hivatkozott – és az EGT-megállapodás 1. jegyzőkönyvével, valamint a XIII. melléklet szektorális kiigazításai révén az EGT-megállapodáshoz igazított –, jogi aktus (a 185/2010/EU rendeletnek az utasok és az utasoktól különböző személyek robbanóanyagnyom-felderítő eszközök (ETD) és kézi fémérzékelő eszközök (HHMD) együttes használatával történő átvizsgálása tekintetében történő módosításáról szóló, 2013. február 4-i 104/2013/EU bizottsági végrehajtási rendelet) végrehajtásához szükséges intézkedéseket, így nem teljesítette az EGT-megállapodás 7. cikkében foglalt kötelezettségeit – a Carl Baudenbacher elnökből, Per Christiansen (előadó bíró) és Páll Hreinsson bírákból álló Bíróság 2015. július 15-én ítéletet hozott, melynek rendelkező része a következő:
   A Bíróság:
   
               1.
            
            
               Kimondja, hogy Izland azáltal, hogy az előírt határidőn belül nem fogadta el az Európai Gazdasági Térségről szóló megállapodás XIII. melléklete 66he. pontjának tizenkettedik francia bekezdésében hivatkozott – és az EGT-megállapodás 1. jegyzőkönyvével, valamint a XIII. melléklet szektorális kiigazításai révén az EGT-megállapodáshoz igazított – jogi aktus (a 185/2010/EU rendeletnek az utasok és az utasoktól különböző személyek robbanóanyagnyom-felderítő eszközök (ETD) és kézi fémérzékelő eszközök (HHMD) együttes használatával történő átvizsgálása tekintetében történő módosításáról szóló, 2013. február 4-i 104/2013/EU bizottsági végrehajtási rendelet) végrehajtásához szükséges intézkedéseket, nem teljesítette a megállapodás 7. cikkében foglalt kötelezettségeit.
            
         
               2.
            
            
               Kötelezi Izlandot az eljárás költségeinek viselésére.